રુસલાન મરાઠી અભિનેત્રી અંજના માંજરેકર-મુમતાઝના એકમાત્ર પુત્ર છે. અંજનાએ સાજિદ મુમતાઝ સાથે લગ્ન કર્યાં હતાં. અંજનાએ મરાઠી હિન્દી અને ગુજરાતી ફિલ્મોમાં વર્ષો સુધી અભિનયના ઓઝસ પાથર્યાં છે.તેમનો પુત્ર સ્વાભાવિક જ ફિલ્મક્ષેત્ર પહેલેથી જ પોતીકું બની રહ્યું હતું. જે આગળ જતાં વિકસિત થઇને રુસલાનને ભારતીય બોલીવૂડ ફિલ્મ અને ટેલિવિઝનનો અભિનેતા સિદ્ધ કર્યો છે.. રુસલાને 2007માં બોલીવૂડમાં ‘MP3: મેરા પહેલા પહેલા પ્યાર’ હિન્દી ફિલ્મથી ડેબ્યૂ કર્યું હતું. અને 2013માં ટેલિવિઝન પર ખૂબ જાણીતી બનેલી સીરીયલ ‘કહેતા હૈ દિલ જી લે જરા’માં ધ્રુવના રોલમાં ડેબ્યૂ કર્યું હતું. ત્યાર પછી અનેક હિન્દી ફિલ્મો અને ટેલિવિઝન પર અભિનય આપી ચૂક્યાં છે. રુસલાન મુમતાઝે chitralekha.com ના ન્યૂઝ એડિટર ભરત પંચાલને વિશેષ મુલાકાત આપી છે, તો જોઈએ આ મુલાકાતઃ